**HRVATSKO KATOLIČKO DRUŠTVO PROSVJETNIH DJELATNIKA**

**HKDPD LISTIĆ, kao obično, malo**



God. XXIV. 3/studeni 2018.

PROROČKO „ČITANJE“ POVIJESTI

HILAIREA BELLOCA iz 1928. godine

Gledajući i slušajući događanja, mišljenja, analize, tumačenja o ilegalnim migracijama, možemo biti sve zbunjeniji. Dok političari, mediji, nevladine udruge pa i neki crkveni ljudi zagovaraju empatičan stav o širokom otvaranju vrata velikom mnoštvu uglavnom mladih muškaraca koji ilegalno dolaze iz Azije i Afrike, britanski novinar i politički komentator Douglas Murray u knjizi''Čudna smrt Europe'' prosuđujući razborito na temelju činjenica, pokazuje kako će liberalna Europa, ako ne promijeni svoj stav prema ovoj stvarnosti, počiniti samoubojstvo, nestati upravo zbog liberalnih stavova prema ilegalnim migracijama. U tom smislu dobro je pročitati povijesnu analizu o islamu čuvenog katoličkog povjesničara 20. stoljeća, H. Belloca, koji je povijest činjenično poznavao, ali ju je sagledavao iz duhovne perspektive i sigurne i čvrste vjere, o čemu mi danas nemamo gotovo nikakve uvide. Rođeni smo, odrastali, obrazovali se u svijetu koji je tu vjeru i perspektivu dokinuo kao „praznovjerje“ i „tlapnju“. Ali uistinu postoji samo izbor između dviju mogućnosti: svijeta koji nam laž nameće kao istinu i Isusa koji je za sebe rekao: „Ja sam Put, Istina i Život!“

„Već sam rekao da zamisao o velikom povratku islama može zvučati kao fantazija, ali ona može tako zvučati samo zato što je svaki naraštaj opterećen samo najbližom prošlošću, čak bi se moglo reći da je njome zaslijepljen. […] Kulture izviru iz religija. Na kraju, vitalna sila koju održava neku kulturu jest filozofija, njezino stajalište prema univerzumu. Propadanje neke religije uključuje i propadanje s njom povezane kulture, što vrlo jasno vidimo u današnjem slomu kršćanstva. Zlo započeto reformacijom ubire svoje posljednje plodove raskidom s učenjem naših predaka – sama se strukturu našeg društva raspada. […] U islamu nije bilo raskida s učenjima predaka kakvih je bilo u našoj kulturi niti je bilo ikakve pojave koja bi bila slična sveopćem slomu religije u Europi. Sva duhovna snaga islama još je uvijek prisutna među masama u Siriji i Anatoliji, na →

**BOŽJA RIJEČ – RIJEČ ŽIVOTA**

 *Evo, ja vas šaljem kao ovce među vukove. Budite dakle mudri kao zmije, a bezazleni kao golubovi!*

#  Mt 10, 16

→ istočnoazijskim planinama, u Arabiji, Egiptu i sjevernoj Africi. Islam će zbog svoje žilavosti i snage, na kraju doživjeti novo doba svoje moći…U samoj muslimanskoj civilizaciji nema ničega što bi se protivilo razvoju znanosti ili tehničke osposobljenosti. Nema ničega zbog čega bi bila nesposobna za modernu znanost i moderno ratovanje. To bi trebalo biti samo po sebi jasno svakome tko je vidio muslimansku kulturu na djelu. Dogodilo se da je ta kultura zaostala u praktičnoj primjeni teorijskih znanja. Nema baš nijednog razloga zbog kojega ne bi iz toga izvukla pouku i postala nam ravna u svemu što je materijalno i prolazno, u tom *jedinom* čimbeniku po kojemu smo superiorniji, jer smo u *vjeri* postali inferiorni“

 (H. Belloc, *Velike hereze*, [Naklada Benedikta](http://verbum.hr/knjige/naklada-naklada-benedikta/), 2012.; str. 96-98)

Uz sva čuda znanosti, tehnike i tehnologije čovjek može biti duhovno slijep. Ljudi zapadne, nekad kršćanske, civilizacije, kojoj i mi Hrvati pripadamo, duhovno su oslijepili u svom velikom materijalnom izobilju. Nemaju više osjećaj za razlikovanje grijeha i kazne, dobra i zla, istine i laži. Ako se ne probude i ne obrate, uslijedit će katastrofa. Samo nas obraćenje i vjera mogu spasiti od propasti. Vjera je snaga. Vjera je moć. Molitva je ključ koji otvara vrata Neba. Vjera i molitva danas su nam najpotrebnije. Molitva za nas i za neprijatelje, tko god da su. Prilika je to da se krunica opet pokaže moćnim oružjem!

 **VAŽNA OBAVIJEST**

Dragi članovi HKDPD-a, kako biste mogli planirati vrijeme za Godišnju skupštinu našega Društava, obavještavamo vas da će se ona održati 15. prosinca na Jordanovcu, kada ćemo proslaviti i 25. obljetnicu Društva. Proslava bi počela misom u 15 sati u kapelici. Sve potrebne informacije dobit ćete u službenom pozivu uz Zrno na početku prosinca. Molimo one koji su voljni pomoći oko pripreme da se jave Zlatku Vrljičku na br. mobitela: 098 920 9933 ili Matiji Grgat na broj mobitela: 098 161 4233.

 Ravnateljstvo HKDPD-a

**PRONAĐI SVOJ LIJEK**

*Ovo tjelesno zapravo nije život; život je ono tamo nevidljivo, puno dubine i perspektive, što se u odabranim časovima još više proširuje, da osjetimo onaj drugi veliki svijet, one nevidljive sile koje djeluju i pokreću sve ovo. I upravo da što bolje mognemo zaroniti u taj neizmjerni svemir, te uz to mnogo objektivnije promatrati vanjski život, što nas okružuje, moramo ubiti u sebi svaku strast i težiti asketskom životu. Tko je bar malo pokušao da ide tom cilju, vidjet će svijet oko sebe u sasvim drukčijem svjetlu, osjetit će bolje one tajne niti grijeha, koje se isprepliću oko moderna društva, pa se s njim igraju kao mačka s mišem. I što je život više prožet askezom, to nas oni tajni glasni glasovi sve jače upućuju u misterij opstanka...*

 bl. Ivan Merz

**POZIV NA TRIBINU**

**TEMA:**. **O PROBLEMIMA UMJETNIH OPLODNJA**

**PREDAVAČ:**  **dr. med. ANTUN LISEC**

**ČETVRTAK, 15. studenog 2018. u 20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

ZNAKOVI VREMENA

Zamislite da nađete pismo ispred vaših vrata. U njemu je šest metaka i napomena: “S ovih šest metaka ubit ćemo vas i vašu obitelj.” Zamislite da nekoliko dana kasnije pred vašim vratima osvane kutija s napomenom “U ovoj kutiji ćemo donijeti glavu vašeg djeteta.“ Za one koji žive na Zapadu takve stvari teško je i zamisliti, ali to je svakodnevna stvarnost za kršćane na Bliskom Istoku i Sjevernoj Africi.

 [**Faithkeepers**](https://faithkeepers.clarionproject.org/)**, odnosno Čuvari vjere, je novi dokumentarac o kršćanima u muslimanskim zemljama koji odbijaju otkazati vjernost Kristu usprkos svakodnevnim progonima, silovanjima, mučenju i ubojstvima. Postavlja se pitanje tko to od nas čuva vjeru poput ovih čuvara vjere?**

**Prema Aid to the Church in Need, oko 215 milijuna kršćana diljem svijeta suočeno je s ozbiljnim progonom, uglavnom od strane muslimana.** Ipak, nedavna anketa među američkim katolicima, na primjer, pokazuje da su oni više zabrinuti za klimatske promjene od globalnog progona kršćana

 **Na popisu pet globalnih problema, katolici su stavili progon kršćana na sam kraj.** Situacija LGBT obitelji nije bila na popisu, ali – gledajući kako su katolici indoktrinirani po tom pitanju – može se pretpostaviti da bi, u slučaju da se i to nađe na popisu, bila rangirana kao ozbiljniji problem od progona kršćana. Zapravo, **prihvaćanje i uključivanje LGBT obitelji bila je jedna od glavnih tema na nedavnom Svjetskom susreta obitelji u Dublinu.** Istaknuti govornik bio je i otac **James Martin, S.J.** – jedan od najglasnijih advokata prava LGBT zajednice. Nekoliko drugih govornika se također usredotočilo na osjetljivost i posebne potrebe LGBT osoba i njihovih obitelji. Nasuprot tome, **samo jedan govor između otprilike 100 prezentacija, odnosio se na stanje progonjenih obitelji na Bliskom istoku.** Štoviše, sažetak tog govora za sudionike ne sadrži ni riječi “kršćanin” niti “musliman”. Umjesto toga, progonjene obitelji prikazane su se samo kao žrtve općeg “sukoba”. […] **Kako ističe film Faithkeepers, kršćani na Bliskom Istoku suočavaju se s istrebljenjem. Godine 1915. kršćani su činili 20 posto stanovništva Bliskog istoka. Danas je broj pao na 4 posto i još uvijek je u padu.** Budući povjesničari Crkve će se zapitati kako je došlo do ovakve grube inverzije prioriteta. Pitat će se kako je u Crkvu prodrla tolika osjetljivost za seksualne potkulture dok je s druge strane izgubila iz vida tešku vanjsku prijetnju svom postojanju. Pitat će se i zašto su čelnici Crkve početkom 21. stoljeća bili više zabrinuti za klimatske promjene i pokazivanje solidarnosti s islamom (samo treba pogledati kampanju protiv islamofobije američkih biskupa) nego pokazujući solidarnost s progonjenim kršćanima. Ova izgubljena perspektiva neće se lako vratiti, ali film poput  Faithkeepersa  korak je u pravom smjeru. U doba kada neki kršćani žele da Crkva žrtvuje vjeru zbog vlastitih seksualnih sklonosti, Faithkeepers  nas upoznaje s hrabrim kršćanima koji su spremni položiti svoje živote zbog vjere. Polaznici  Svjetskog susreta obitelji  u Dublinu zasigurno bi imali veću korist da je tendenciozan govor oca Martina zamijenjen prikazom ovog važnog i prosvjetljujućeg filma.

Faithkeepers- novi dokumentarac o (ignoriranim) progonima kršćana ...

https://www.quovadiscroatia.com › Video

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: <http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** matija@net.hr